Kukliai (Lenkija)

Kukliai () – kaimas Lenkijos šiaurės rytuose, Gibų valsčiuje, Seinų apskrityje, Palenkės vaivadijoje. Kaimas yra apie 4 km į šiaurės rytus nuo Gibų, apie 9 km į pietryčius nuo Seinų ir 105 km į šiaurę nuo vaivadijos centro Balstogės. Kaimas yra šalia Mario ežero.

Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 134 gyventojai, iš kurių 133 lenkai ir 1 lietuvis. 1975-1998 m. priklausė Suvalkų vaivadijai.

Šaltiniai

Gibų valsčius